gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl gl en gl gl gl gl gl gl gl gl gl gl gl gl gl gl gl gl gl gl ceb war es gl gl gl hbs_lat gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl gl gl gl gl gl gl gl gl en de gl it gl en gl gl gl gl gl gl gl gl gl gl gl gl gl it gl gl en gl gl de gl it gl es en gl gl pt gl
Xornada en Lugo sobre o recurso micolóxico nos montes - Campo Galego
O Grupo Operativo MIKOGEST explicará este mércores na Escola Politécnica Superior de Lugo a importancia dos cogomelos e o seu potencial para o desenvolvemento en Galicia. Preséntase tamén a Asociación de Recolectores Profesionais de Cogomelos Silvestres, creada para contribuír á organización socioeconómica do sector
O Grupo Operativo MIKOGEST convida a propietarios forestais, xestores e profesionais da recolección, comercialización e transformación de cogomelos silvestres a asistir e participar nunha xornada semipresencial titulada O recurso micolóxico como un activo máis das fincas forestais, que se celebrará o vindeiro mércores, día 28 de xullo, a partir das 9:30 horas, na Escola Politécnica Superior de Enxeñaría (EPSE) do Campus Terra da Universidade de Santiago de Compostela (USC), en Lugo.
Nesta xornada preténdese dar a coñecer ferramentas tecnolóxicas, modelos produtivos e iniciativas sectoriais que axuden a mellorar a xestión e aproveitamento sostible do recurso e avanzar nos acoutados micolóxicos dos montes galegos. Para participar é necesario inscribirse cubrindo o seguinte formulario.
Antonio Rigueiro profundará no coñecemento dos cogomelos como un recurso máis das masas forestais galegas
Tamén se profundará no coñecemento dos cogomelos como un recurso máis das masas forestais de Galicia nun relatorio a cargo de Antonio Rigueiro Rodríguez, doutor enxeñeiro de Montes e catedrático da EPSE de Lugo (USC).
Nova asociación para profesionalizar o sector
No transcurso da xornada presentarase tamén a recentemente creada Asociación de Recolectores Profesionais de Cogomelos Silvestres, que nace para contribuír á organización socioeconómica do sector, e proxectarase en primicia o vídeo Mellora do aproveitamento do recurso micolóxico: Os cogomelos.
MIKOGEST é un proxecto de innovación que pretende dinamizar a xestión do recurso micolóxico mediante ferramentas baseadas nas Tecnoloxías da Información e da Comunicación (TIC), garantindo a sustentabilidade no aproveitamento e a trazabilidade na cadea de valor, ofrecendo información útil tanto ao recolector como ao sector empresarial mediante un sistema de recollida e análise Big Data (capacidade produtiva de hábitats en tempo real e parámetros precisos da demanda, comercialización e xestión do recurso). Tamén aposta pola profesionalización dos recolectores a través da formación, o asociacionismo e a fiscalidade.
MIKOGEST é un proxecto de innovación que pretende dinamizar a recolección de cogomelos mediante ferramentas tecnolóxicas
O proxecto de innovación do grupo operativo MIKOGEST ten unha duración de dous anos e foi beneficiario dunha axuda a proxectos de innovación de interese xeral de grupos operativos (AEI-AGRI) no marco do programa nacional de desenvolvemento rural 2014-2020 (FEADER) na convocatoria 2019, cun orzamento total de 584.000€ (467.200€ FEADER e 116.800€ AGE).
Os cogomelos en Galicia: un sector con futuro
A recolección de cogomelos na comunidade galega, tanto para consumo propio como para a comercialización, aumentou nas últimas décadas, ao mesmo tempo que ía crecendo o interese pola micoloxía e os cogomelos conquistaban un lugar privilexiado no mundo da gastronomía. Pero a pesar de ser un recurso tan valioso, a súa importancia económica é moi difícil de cuantificar.
Distintos estudos e traballos ofrecen os seguintes datos para Galicia:
Produción media: 45 kg/ha.ano (Produtividade, Xunta Galicia, 2003)
Ingresos de recolectores: 24-30 millóns de €/ano (Rigueiro, 2001)
Especies colleitadas: 55 (Sinde, 2015)
Superficie media propietario particular: 1,5-2 ha, en varias parcelas de tamaño medio 0,23 ha (Xunta de Galicia, 1992)
A recolección de cogomelos con importancia comercial nos montes galegos realízase maioritariamente de piñeirais, soutos de castiñeiros e carballeiras, e as especies que teñen maior importancia económica son:
Boletos, andoas, bolouros do grupo edulis ( Boletus edulis, B. reticulatus, B. aereus e B. pinophilus)
Níscalos, fungos dá muña, lactouros (Lactarius deliciosus, L. sanguineus, L. semisanguineus, L. scrobiculatus)
Cantarelas do grupo cibarius e especies afíns ( Cantharellus cibarius, C. pallens, Craterellus lutescens, C. tubaeformis)
Outras especies colleitadas, como a lingua de vaca ( Hydnum repandum, H. rufescens), os tortullos ( Tricholoma portentosum, T. terreum), e algunha outra, teñen importancia menor.
Programa completo da xornada:
Ir a los comentarios
Formacións micolóxicas sobre a produción de cogomelos en troncos
Boqueixón acolle senllos cursos sobre produción de froitos vermellos e cultivo de cogomelos
Curso sobre a produción de cogomelos en troncos de castiñeiro e carballo en Folgoso do Courel
Greencastanea, biotecnoloxía para optimizar a produción de castiñeiros e mellorar a súa rendibilidade
Blanco de Lago SC: Unha gandaría que aposta pola calidade de vida que proporcionan os robots de muxido Lely
Control eficaz e sustentable de pulgón, cochinilla e mosca branca en cultivos
Así será o cultivo do millo no futuro en Galicia
“Esta Timberpro é moi diferente, pero tamén moito mellor no monte”
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
A Xunta convoca 6 millóns en axudas para instalacións e equipamentos das cooperativas agrarias
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Xornada sobre o cultivo de chícharo bravo en Galicia 21/10 - 21/10
Entrepinares rompe o mercado do leite en Galicia cun prezo base de 57 céntimos en outubro
Axudas asociadas para as ganderías de vacún de leite, carne e caprino – ovino
SAT Sabadelle, unha gandería que moxe en robot e non dá silo de millo ás vacas
Agricultura actualiza o Sigpac coas novas rexións de pago da PAC de cada parcela agrícola
¿Como aproveitar mellor o xurro sen prexudicar ao medioambiente?
Consellos para o cultivo da pataca
Guía de cultivo do eucalipto
Recomendacións para o abonado da viña
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información